મુરુગન અશ્વિન: આઇપીએલની નવમી સિઝન માટે ખેલાડીઓની હરાજીમાં મુરુગન અશ્વિન પર ૪.૫૦ કરોડની બોલી લાગી હતી, જ્યારે તેની બેસ પ્રાઇસ ફક્ત રૂ. ૧૦ લાખ જ હતી. હવે તમે ખુદ અંદાજ લગાવી શકો છો કે જે ખેલાડીને તેની બેસ પ્રાઇસથી ૪૫ ગણી રકમથી ખરીદવામાં આવ્યો હોય એ કેવોક હશે! મુરુગન અશ્વિન ધોનીની ટીમ પુણે સુપરજાયન્ટ્સનો હિસ્સો છે. તે લેગ સ્પિનર છે અને તેની સૌથી મોટી ખાસિયત છે તેની કરકસરયુક્ત બોલિંગ. મુરુગન અશ્વિને છ ટી-૨૦ મેચમાં ફક્ત ૫.૫ના ઇકોનોમી રેટથી રન આપ્યા છે અને ૧૦ વિકેટ પોતાના નામે નોંધાવી ચૂક્યો છે. મુરુગનની આ કાબેલિયત પર ધોનીની પારખુ નજર પડી છે અને તે આઇપીએલમાં પણ એક નવા સ્ટાર તરીકે ઊભરી શકે છે.